Lejligheden var smadder fin og med gode faciliteter indendørs. Lejligheden er ideel til en mindre familie, men ved fire voksne mennesker kan den godt være lidt trang, men kan sagtens fungere.
Der er er lækkert pool område, hvor der ved vores besøg ikke var mange gæster, hvilket gjorde at man kunne ligger der næste alene.
Lejligheden ligger få meter fra den super lækre strand, som helt klart er en af de absolutte bedste ting ved lejligheden.
Der var beskrevet gratis parkering på matriklen, men ved ankomst blev der forlangt 70 euro for 7 dages parkering i garage, hvilket er lidt misvisende.
Ellers var det en smadder dejlig tur i Blanes som jeg varmt kan anbefale til andre, der måtte ønske at besøge Blanes som er et smut fra Lloret de Mar og andre lækre strande.